139 



kouffman us Italia, scharpfer verlümbdung halb wider iren 

 prediger einen*". 



Den 24. Juli ist hoptman Benedicht Tomath von Malyx 

 mit sinera fendli ii. kriegsleütten sampt H. Jochums von lax 

 fendli u. kriegsleüthen, nach vsblybung zweyer iaren in der 

 Cron Franckrych dienst, vnder dem Oebersten Galetti von 

 Glaris, zuo Ghur stattlich widrum ankommen. 



1597 nä. 



Der Zuostandt des 97. iars kurz vnd warhafftig hernach 

 summiert durch Johann Ardüser. 



Warm, milt vnd trochen wätter ist durch den gannzen 

 winntter gewäsen, alein im merzen war ein Zytli zimmlich 

 kalt, doch one sehne; daruf gab Gott einn guotten früling 

 vnd gannz fruchtbarer summer. Es war ein rych iar an 

 höüw, embd, gethreid vnd alerley victualienn. 



Darnebet ist an Gottes güttigkeitt u. genedigen War- 

 nungen aber nüt abgangen, dann es ist einem buochtreger, 

 Hanns Germer genammpt, ein langer grosser schneewysser 

 Engel mit grawem Haar, mit einer dapfferen, gär groben 

 stim den 20. Juni begägnet u. erschinen, hat Imme ernst- 

 lich zuogsprochen: er soll die leüth zur besserung des läbens 

 ermanen. 



Gemeine Eidgnossen hieltend ein grose tagleistung zuo 

 Baden j daruf Johann Planta, Herr zuo Rezüns, ßaptista 

 Tscharner, Stadtuogt vnd Pannerherr zuo Chur, vnd Johann 

 Guler, landaman vf Dauas, in namen vnd vs bevälch ge- 

 meiner 3 Pündten erschinen sint. Ir aler verrichten ist ge- 

 wäsen mit Königl. Mayestet vss Franckrych, dem si ernst- 

 lichen zuogschriben bi iren gesanthen : landuogt Ziegler vop 



